Aká batožina je v základnej cene letenky KLM/Air France?
V základnej cene letenky KLM/Air France je príručná batožina v rozmeroch 55x35x25 cm, ku ktorej si na palubu môžete zobrať ešte aj jednu osobnú položku navyše v maximálnych rozmeroch 40x30x15 cm, napríklad kabelku alebo tašku na notebook. Celková váha nemôže prekročiť 12 kg.
Na niektorých letoch cena letenky zahŕňa aj podpalubnú batožinu do 23 kg, jej rozmery nemôžu prekročiť 158 cm. Zvyčajne však KLM/Air France bez poplatku povoľujú iba vyššie spomenutú príručnú batožinu.
Batožinu navyše si viete zakúpiť priamo pri rezervácii cez Pelikán.
Spoločnosti KLM a Air France ponúkajú možnosť zakúpenia podpalubnej batožiny vo váhe do 23 kg s celkovým súčtom rozmerov do 158 cm. Túto batožinu odovzdáte na odbavovacom pulte (check-in pult) ešte predtým ako prejdete bezpečnostnou kontrolou. Batožinu teda už neberiete cez bezpečnostnú kontrolu a môžete v nej prevážať aj tekutiny vo väčšom množstve ako 100 ml (alkohol, drogéria, atď.).